stanford-oval/wikipedia huggingface dataset:
אלפין A108

| --- | --- |

 מאפיינים כלליים
 יצרן:  אלפין
 שנות ייצור:  1959–1964
 הרכבה:  צרפת צרפת
 מודל קודם:  אלפין A106
 מודל אחריו:  Alpine A110 (אנ')
 אורך:  3,850-3,980 מ"מ
 רוחב:  1,460-1,480 מ"מ
 גובה:  1,130-1,220 מ"מ
 משקל:  530-600 ק"ג
 בסיס גלגלים:  2,100-2,160 מ"מ
 מפרט טכני
 מנוע:  4 צילינדרים, בטור, 840 סמ"ק, המפיק 37 כ"ס (מנוע מקורר מים, מנוע אחורי, מנוע דופין) מנוע 4 צילינדרים, בטור, 904 סמ"ק, המפיק 53 כ"ס (מנוע מקורר מים)  מנוע 4 צילינדרים, בטור, 998 סמ"ק, המפיק 70 כ"ס (מנוע מקורר מים)
 הילוכים:  תמסורת ידנית - 3-4-5 הילוכים
 מהירות מרבית:  145-185 קמ"ש
 מעצב:  Giovanni Michelotti  Phillipe Charles
לוגו חברת "אלפין"
אלפין A108 (בצרפתית: Alpine A108) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט  הצרפתית "אלפין" (אנ') (בצרפתית: Societe Anonyme des Automobiles Alpine) אשר יוצרה בין השנים 1959–1964.
דגם ה-"אלפין A108" הוצג לראשונה בסלון המכוניות של פריז בשנת 1959.
דגם ה-"אלפין A108" בנוי ממרכב עשוי מפיברגלאס.
תצורות "אלפין A108"

2 דלתות - קופה (2 מושבים)
2 דלתות - קופה - 4 מושבים
2 דלתות - קבריולה
חברת "אלפין"

חברת ייצור מכוניות הספורט "אלפין" (שם מלא בצרפתית: Societe Anonyme des Automobiles Alpine) נוסדה בשנת 1953 על ידי Jean Rédélé. בשנת 1973 חברת המכוניות הצרפתית רנו השתלטה על חברת "אלפין". לאחר השתלטות חברת רנו, שמה של החברה המשותפת שונה ל-"Alpine Renault"
החברה נסגרה בשנת 1995.
תמונות

אלפין A108
אלפין A108
אלפין A108, קבריולט
אלפין A108
ראו גם

דופין
אלפין A110-50
הערות שוליים

↑  אלפין A108ALPINE A108 (1958-1965) - RETRO - L'Automobile Sportive
↑  אלפין A108 Super Rare 2+2 Variant: 1961 Alpine A108
↑  אלפין A108 Pagina in francese dedicata alla A108, motorlegend.com.
אצטדיון ספרטק (נלצ'יק)

| --- | --- |
אין תמונה חופשית
 מיקום:  רוסיה נלצ'יק, רוסיה
 קואורדינטות:  43°28′10″N 43°35′25″E﻿ / ﻿43.469537°N 43.590338°E﻿ / 43.469537; 43.590338
 תקופת הפעילות:  1960–הווה (כ־64 שנים)
 שופץ:  2005
 קבוצות:  ספרטק נלצ'יק
 מושבים:  13,800
 he
 
אצטדיון ספרטק הוא אצטדיון כדורגל הנמצא בעיר נלצ'יק ומשמש כמגרשה הביתי של ספרטק נלצ'יק ששיחקה בעברליגת העל הרוסית.
האצטדיון נבנה בשנת 1960 ועבר הרחבה ושיפוץ נרחב עם עליית הקבוצה לליגת העל הרוסית ב-2005 וזאת כדי להתאימו לסטנדרטים של ליגת העל. האצטדיון מכיל כיום 13,800 מקומות ישיבה.
אנג'לו דוקינס

| --- | --- |

דוקינס, אפריל 2018
 לידה:  24 ביולי 1990 (בן 34) פיירפילד, אוהיו, ארצות הברית
 שם במה:  אנג'לו דוקינס
 משקל:  118 ק"ג
 גובה:  1.96 מטר
 מקום מגורים:  סינסינטי, אוהיו, ארצות הברית
 לאום:  אמריקאי
 קריירה מקצוענית:  20 בדצמבר 2012 – הווה (11 שנים)
 מאמנים:  ביל דמוט בילי גאן דאסטי רודס רובי ברוקסייד
 ליגות:  WWE
גארי גורדון (באנגלית: Gary Gordon; נולד ב-24 ביולי 1990), הידוע יותר בשם הבמה שלו, אנג'לו דוקינס הוא מתאבק אמריקאי, המופיע בארגון ההיאבקות WWE, בתוכנית סמאקדאון.
קריירת היאבקות מקצועית > WWE > NXT‏ (2012–2019)

גורדון חתם על חוזה פיתוח ביחד עם ה-WWE בשלהי שנת 2012 וערך את הופעת הבכורה שלו באירוע של התוכנית NXT, שאינו משודר לטלוויזיה, ב-20 בדצמבר 2012 תחת שם הבמה אנג'לו דוקינס, כאשר הוא מפסיד לסוייר פלטון. את קרב הטלוויזיוני הראשון שלו ערך ב-19 ביוני 2013 בהפסד לסמי זיין. מעתה ואילך למשך שלוש השנים הבאות הופיע באופן לא רציף כצמד של אותו פלטון בהפסדים לצמדים כמו אנזו אמורה וקולין קאסידי, בלייק ומארפי, ההייפ ברוס ועוד. ב-28 בספטמבר 2016 הפסיד דוקינס לטיי דילינג'ר. בחודש ינואר של שנת 2017 דוקינס הרכיב את הצמד שנקרא Street Profits ביחד עם מונטז פורד. ב-12 ביולי 2017 השניים החלו במתן פרומואים בתוכניות NXT על הופעת הבכורה שלהם. הצמד ערך את הופעת הבכורה שלהם ב-9 באוגוסט וניצח זוג מקומי. שבוע לאחר מכן השניים ניצחו את כריס סילביו ולארס סאליבן. ב-17 בינואר 2018 השניים הפסידו ל-The Authors of Pain (אקאם ורזאר) בקרב שקבע את זהות הזוג שיתאבק על אליפות הזוגות נגד אלופי הזוגות מקבוצת The Undisputed Era (בובי פיש וקייל אוריילי) שיערך באירוע NXT TakeOver: Philadelphia. השניים התחרו בטורניר הזוגות לזכר דאסטי רודס וניצחו בסיבוב הראשון את הווי משינרי (אוטיס וטאקר נייט). ב-28 במרץ במסגרת הסיבוב השני של הטורניר, השניים הודחו על ידי Authors of Pain. ב-2 במאי השניים הפסידו לזוג TM-61. ב-5 בספטמבר, השניים הפסידו ל-The Forgotten Sons (סטיב קאטלר וווסלי בלייק) שערכו קרב בכורה טלוויזיוני ב-NXT. ב-26 בספטמבר, הסטריט פרופיטס הפסידו ל-The Mighty. ב-13 בפברואר 2019, הסטריט פרופיטס ניצחו את הומברטו קאריו וסטייסי ארווין ג'וניור. ב-6 במרץ, הסטריט פרופיטס הפסידו למאסטש מאונטיין (טרנט סבן וטיילר בייט) בקרב במסגרת טורניר הזוגות לזכר דאסטי רודס והודחו מהטורניר כבר בסיבוב הראשון. ב-10 באפריל, הסטריט פרופיטס ניצחו את פביאן אייכנר ומרסל ברטל. ב-24 באפריל, הסטריט פרופיטס הפסידו לאלופי הזוגות של NXT,‏ The Viking Raiders (איבר ואריק) בקרב שאינו היה על חגורות האליפות. ב-15 במאי, הסטריט פרופיטס התחרו נגד The Viking Raiders על אליפות הזוגות של NXT, אך הקרב הסתיים ללא הכרעה בשל התערבות של The Forgotten Sons. באירוע NXT TakeOver: XXV, שנערך ב-1 ביוני, הסטריט פרופיטס ניצחו בקרב סולם זוגות מרובע והפכו לאלופי הזוגות החדשים של NXT. ב-10 ביולי, הסטריט פרופיטס הגנו בהצלחה על חגורות אליפות הזוגות של NXT לאחר שניצחו את דני בורץ' ואוני לורקאן. באירוע NXT TakeOver: Toronto, שנערך ב-10 באוגוסט, הסטריט פרופיטס הגנו בהצלחה על חגורות האליפות נגד חברי קבוצת The Undisputed Era (בובי פיש וקייל אוריילי). ב-28 באוגוסט, הסטריט פרופיטס הפסידו את חגורות אליפות הזוגות של NXT לבובי פיש וקייל אוריילי. ב-2 באוקטובר, הסטריט פרופיטס כשלו בניסיונם להשיב אליהם את חגורות אליפות הזוגות של NXT לאחר שהפסידו בקרב החוזר לפיש ואוריילי.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותו במקום ה-157 מתוך 500 המתאבקים הטובים ביותר לשנת 2020
הישגים בארגון ההיאבקות World Wrestling Entertainment - WWE
אליפות הזוגות של Raw (פעם אחת)  - עם מונטז פורד
אליפות הזוגות של סמאקדאון (פעם אחת)  - עם מונטז פורד
אליפות הזוגות של NXT (פעם אחת)  - עם מונטז פורד
פרסי סוף השנה של WWE (פעם אחת)
פריצת השנה (2019)  - עם מונטז פורד
פרס הסלאמי (פעמיים)
צמד השנה (2020)  - עם מונטז פורד
פריצת השנה (2020)  - עם מונטז פורד
אפרצפציה טרנסצנדנטלית

בפילוסופיה הקאנטיאנית, אַפֶּרְצֶפְּצִיָה טרנסצנדנטלית היא התהליך הקוגניטיבי שבאמצעותו המוח האנושי מאחד ומארגן תפיסות וחוויות חושיות לכדי שלם קוהרנטי ובעל משמעות.
במונחים פילוסופיים יותר, האפרצפציה הטרנסצנדנטלית היא זו שעושה את הניסיון לאפשרי. היא התפיסה של הסובב המושפעת מתוך ה'אני' הפנימי ומניסיון העבר. אפרצפציה זו היא מקום מפגשם של ה'עצמי' ושל העולם.
בהקשר זה, הכוונה ב"חוויה" או ב"ניסיון" מתייחסת למרכיבים האינדיבידואליים הבלתי מעובדים של מודעות האדם - כלומר תפיסות חושיות, מחשבות ורגשות. הניסיון הוא המידע הראשוני, הלא מזוקק, שהאדם מקבל לפני שהמוח עוסק בתהליך סינתזה של החוויות השונות. ניסיון גולמי זו מהווה בסיס שעליו פועלת התודעה, וגירויים חיצוניים, השתקפויות פנימיות ותגובות רגשיות מתקיימים כחוטים נפרדים, לפני שהם שזורים זה בזה כדי ליצור נרטיב קוהרנטי של קיום. רובד היסוד הזה של אלמנטים לא מעובדים הוא שמעצב את ההבנה האנושית של המציאות ומהווה בד שעליו המוח המודע מצייר את הדיוקן המורכב של החוויה האנושית.
ישנם שישה שלבים לאפרצפציה טרנסצנדנטלית:
אלמנטים מגוונים בחוויה האנושית: הניסיון האנושי כולל גירויים חושיים, מחשבות ורגשות. שלב זה מבטא את השפעתו של הפילוסוף דייוויד יום.
כורח האחדות: כדי ליצור ניסיון משמעותי וקוהרנטי, האלמנטים הרב-גוניים הללו חייבים להתכנס בהרמוניה בתוך התודעה שלנו. ללא פונקציה מאחדת, החוויות שלנו יישארו מפוצלות וחסרות קשרים משמעותיים.
אחדות הניסיון מרמזת על אחדות עצמית: הקוהרנטיות והיותו של הניסיון עשוי מקשה אחת, מרמזים על קיומו של עצמי יחיד ומתמשך בליבת הניסיון. במילים פשוטות יותר, כאשר אנו תופסים את העולם כמכלול מאוחד, הדבר מרמז על נוכחות של "אני" או עצמי מאוחד המשתתף באופן פעיל בקישור החוויות. מושג זה מאתגר את הרעיון שהעצמי מפוצל ומחזק את הרעיון של עצמי יחיד ומתמשך שחווה ומחבר בין ההיבטים השונים של חיינו המודעים.
העצמי כאובייקט הניסיון: במסגרת הפילוסופית של קאנט, תחושת העצמי שלנו אינה מוגבלת להיות "החושב" אלא היא גם מושא לתפיסה שלנו. בחוויות המודעות שלנו, אנו פוגשים את העצמי שלנו באופן הדומה לאופן שבו אנו תופסים אובייקטים חיצוניים בעולם.
סינתזה מעבר לניסיון ישיר: למרות היותם חיוניים ליצירת חוויות משמעותיות, תהליכי הסינתזה הממזגים את התפיסות והמצבים הנפשיים שלנו פועלים מתחת לפני השטח של המודעות. פעולות הסינתזה הללו הן פעולות הרקע בלתי נראות, אך הכרחיות להבנתנו את העולם.
תפקיד הקטגוריות: קאנט הציג את מושג הקטגוריות כמבנים מנטליים בסיסיים המאפשרים את הסינתזה של העצמי והאובייקטים החיצוניים כאחד בתוך הניסיון המודע שלנו. קטגוריות אלו פועלות כמסגרת הבסיסית שעליה בונים התהליכים הקוגניטיביים שלנו הבנה קוהרנטית של המציאות.
המונח עובד מאוחר יותר בפסיכולוגיה על ידי יוהאן פרידריך הרבארט.
הסבר אינטואיטיבי

בבסיסה, האפרצפציה טרנסצנדנטלית היא דרכו של קאנט להסביר כיצד אנו, כבני אדם, משיגים הבנה קוהרנטית ומאוחדת של העולם. קאנט הבחין כי החוויות היומיומיות שלנו מורכבות ממספר רב של תפיסות חושיות, מחשבות ורגשות. עם זאת, חוויות אלו אינן קיימות בבידוד; הן יוצרות נרטיב מתמשך המאפשר לנו לנווט במורכבות החיים.
האפרצפציה הטרנסצנדנטלית היא התהליך הנפשי שמביא סדר לאי־הסדר הזה. זהו המנגנון הקוגניטיבי שמאחד את החוויות שלנו, ומאפשר לתפוס את העולם כמכלול מחובר ולא כאוסף מנותק של תחושות. ניתן לומר כי זה הדבק שמחזיק את התודעה יחד.
הערות שוליים

↑  Glendinning (1999, 26, 40-41).
אנושה אנסארי

אנושה אנסארי (בפרסית: انوشه انصاری; נולדה ב-12 בספטמבר 1966) היא מהנדסת, אשת עסקים ואסטרונאוטית איראנית-אמריקנית. היא הייתה תיירת חלל הרביעית והאישה הראשונה שטסה כתיירת לתחנת החלל הבינלאומית. אנסארי היא מהנדסת ומייסדת של Prodea Systems, ומנכלית ארגון הX Prize Foundation.
ביוגרפיה

אנסארי נולדה במשהד, איראן, היא והוריה עברו לטהראן זמן קצר אחר כך. אנסארי היא מוסלמית. אנסארי ומשפחתה היו באיראן במהלך המהפכה האיראנית, והמשפחה היגרה לארצות הברית כשהייתה נערה, בשנת 1984.
היא קיבלה תואר ראשון במדעים בהנדסת חשמל ומדעי המחשב מאוניברסיטת ג'ורג מייסון בפיירפקס, וירג'יניה, ותואר שני מאוניברסיטת ג'ורג' וושינגטון בוושינגטון די. סי.
לאחר שסיימה את לימודיה עבדה ב-MCI שם פגשה את בעלה חמיד אנסארי. הם התחתנו בשנת 1991. היא גם הדודה של השחקנים האמריקאים יערה שאהידי וסייד שאהידי.
ב־18 בספטמבר 2006, כמה ימים אחרי יום הולדתה הארבעים היא הפכה לאיראנית הראשונה בחלל. אנסארי הייתה תיירת החלל הרביעית בסך הכל שטסה במימון עצמי, והאישה הראשונה שטסה כתיירת לתחנת החלל הבינלאומית. ספר הזיכרונות שלה, "חלומותי על הכוכבים", שנכתב בשיתוף עם הומר היקאם, פורסם על ידי פאלגרב מקמילן בשנת 2010.
אנסארי דוברת פרסית, אנגלית, צרפתית ולמדה גם רוסית עבור טיסתה לחלל.
קריירה

בשנת 1993, יסדה בשיתוף עם בעלה וגיסה אמיר אנסארי את חברת הטלקום Telecom Technologies Inc. החברה הייתה ספקית של טכנולוגיית שאפשרה לספקי שרות לשפר את ביצועי המערכת ולהוריד את עלויות ההפעלה. החברה שבסיסה בריצ'רדסון, טקסס, הציעה מוצרים שאפשרו שילוב בין רשתות טלקום קיימות לרשתות הדור הבא של יישומים, באמצעות טכנולוגיית מתגי תוכנה. בשנת 2001 החברה נרכשה על ידי Sonus Networks, Inc. בעסקת מלאי למניה עבור 10.8 מיליון מניות ממניות Sonus. אנושה אנסארי הפכה לסגנית נשיא החברה ומנכ"לית חטיבה חדשה בחברה. בשנת 2006, הייתה מיסדת שותפה בחברת Prodea Systems, ומכהנת כיו"ר וכמנכ"לית החברה. Prodea היא חברה לניהול טכנולוגיות ושירותים בבעלות פרטית שהוקמה על ידי משפחת אנסארי עם מרכזי פיתוח הן בריצ'רדסון, טקסס ובעמק הסיליקון.
קריירה > פעילות ציבורית

אנסארי השתתפה כדוברת באקדמיה למנהיגות הדבש בשנת 2010 עם הומר היקאם במחנה החלל של ארצות הברית בהאנטסוויל, אלבמה.
בשנת 2009 הוצגה אנסארי בסרט הדוקומנטרי "תיירי החלל" של הקולנוען השווייצרי העצמאי כריסטיאן פריי על מיליארדרים ששילמו כדי לבקר בתחנת החלל הבינלאומית.
היא כיהנה כדוברת ראשית וקיבלה תואר דוקטור של כבוד למדע מאוניברסיטת עמק יוטה ב־25 באפריל 2013.
ב־26 בפברואר 2017, היא ופירוז נאדרי ייצגו את הקולנוען האיראני אסחר פרהאדי בטקס פרסי אוסקר ה-89 וקיבלו את פרס האוסקר לסרט הטוב ביותר בשפה זרה לסרטו The Salesman. פרהאדי לא השתתף בטקס בגלל התנגדותו לאיסור ההגירה של הנשיא טראמפ החל על שבע מדינות מוסלמיות כולל איראן. פרהאדי בחר באנסארי ובנאדי כנציגיו מכיוון ששניהם איראנים-אמריקאים מצליחים.
אנסארי כיהנה בדירקטוריונים של הקרן Make-a-Wish של צפון טקסס ומרכז הסיעוד לילדים במחוז קולין. היא הייתה פעילה עם כמה ארגונים ללא מטרות רווח, כולל הארגון האיראני האמריקני לנשים ללא מטרות רווח. עמותות אחרות כוללות את קרן אשוקה בתמיכתה ביזמים חברתיים.
טיסתה לחלל

אנסארי עצמה אמרה שהיא לא רואה את עצמה "תיירת חלל", ומעדיפה את התואר "משתתף בטיסה בחלל". היא מהתומכות של רעיון הפרטת החלל תהליך המאפשר לחברות בעלות יכולת מסחרית לשלוח ציוד או אנשים באופן עצמאי לחלל למטרות של חקר או למטרות אחרות. חברת ההשקעות שלה פרואדה הודיעה על שיתוף פעולה עם Space Adventures, Ltd. וסוכנות החלל הפדרלית של רוסיה ליצירת צי של כלי טיס תת-מסלולי בחלל לשימוש מסחרי עולמי.
אנסארי התאמנה כגיבוי עבור דייסקה אנוומוטו, תייר חלל מיפן, לטיסת סויוז לתחנת החלל הבינלאומית, באמצעות חברת Space Adventures. ב־21 באוגוסט 2006 נפסל אנוומוטו מבחינה רפואית מלהצטרף למשימת Soyuz TMA-9 שהייתה אמורה לצאת לדרך בחודש שלאחר מכן. למחרת אנסארי הועלה לצוות הראשי.
יום לפני עזיבתה היא התראיינה בטלוויזיה הלאומית האיראנית לתוכנית האסטרונומיה "שמי הלילה", המארחים איחלו לה הצלחה והודו לה בשם האיראנים. אנסארי בתמורה הודתה להם. אנסארי המריאה למשימת סויוז TMA-9 עם המפקד מיכאיל טיורין (RSA) ומהנדס הטיסה מייקל לופז-אלגריה (נאס"א) בשעה 04:59 (UTC) ביום שני, 18 בספטמבר 2006, מבייקונור, קזחסטן. היא הפכה לתיירת החלל הרביעית (והאישה הראשונה). החוזה שלה לא מאפשר לחשוף את הסכום ששולם, אך תיירי חלל קודמים שילמו סכום של יותר מ-20 מיליון דולר. מעבורת החלל עגנה בתחנת החלל הבינלאומית ביום רביעי 20 בספטמבר 2006, בשעה 05:21 (UTC). לאחר שהות של תשעה ימים עזבה את תחנת החלל עם המעבורת סויוז TMA-8 עם האסטרונאוט האמריקני ג'פרי ויליאמס והקוסמונאוט הרוסי פאבל וינוגרדוב וב־29 בספטמבר 2006, בשעה 01:13 UTC נחתה בערבות קזחסטן (90 ק"מ צפונית לארקאליק). צוות החילוץ העבירו אותם לקוסטנאי במסוק לטקס קבלת הפנים.
במהלך שהותה בת תשעה הימים על סיפונה של תחנת החלל הבינלאומית, הסכימה אנסארי לבצע סדרת ניסויים מטעם סוכנות החלל האירופית. היא ערכה ארבעה ניסויים, הכוללים:
חקר המנגנונים העומדים מאחורי אנמיה.
כיצד שינויים בשרירים משפיעים על כאבי גב תחתון.
השלכות קרינת חלל על אנשי צוות תחנת החלל ומינים שונים של חיידקים שחיים בתחנת החלל.
היא גם הפכה לאדם הראשון שפרסם בלוג אינטרנט מהחלל.
טיסתה לחלל > מחלוקת דגל איראן

אנסארי התכוונה ללבוש את דגל ארצות הברית על חליפת החלל שלה לצד גרסה לא פוליטית של דגל איראן, כדי לכבד את שתי המדינות בהן חיה. כמה מערוצי חדשות בארצות הברית שערו, שלא בצדק, שהיא מתכוונת ללבוש את גרסת הדגל האיראני שקדמה למהפכה האיראנית בשנת 1979 באיראן. בהתעקשות נאס"א ופקידים רוסים, היא לא ענדה את הדגל האיראני באופן רשמי, אלא לבשה את צבעי הדגל האיראניים במקום ושמרה על דגלה של איראן בטיסה הרשמי שלה.
היא ובעלה אמרו כי אל נועד שום מסר פוליטי, למרות המתיחות הגוברת ביחסי ארצות הברית ואיראן.
טיסתה לחלל > תגובות לטיסתה של אנסארי > אנשי צוות

מיכאל לופז-אלגריה, האסטרונאוט יליד-ספרד, שטס על חללית הסויוז הרוסית בטיסת החזרה עם אנסארי, הביע את ספקותיו לכתבים לפני הטיסה: "אני לא מעריץ גדול באופן אישי על כך שהחבר'ה האלה ילכו לבקר אצל תחנת החלל מכיוון שי היא עדיין שנמצאת תחנת בבנייה ולא ממש תפעולי. אני לא חושב שזה אידיאלי."
מיכאל לופז-אלגריה מאוחר יותר הצהיר שהוא ספקן כלפי תיירים פרטיים לפני כמה שנים, אך כעת מאמין שהיא חיונית להישרדותה של תוכנית החלל הרוסית החשובה לתוכנית החלל האמריקאית: "אם זה הפתרון הנכון ... אז לא רק שהוא טוב מבחינת התמיכה בתוכנית החלל הרוסית, אלא שהוא גם טוב לנו", אמר. נוכחותו של אנסארי בחלל "היא חלום גדול ותקווה גדולה לא רק למדינה שלנו אלא למדינות בכל רחבי העולם."
טיסתה לחלל > תגובות לטיסתה של אנסארי > תגובות באיראן

הטיסה קיבלה סיקור משמעותי על ידי הטלוויזיה האיראנית הממלכתית, אנסארי זכה לשבחים בעיתונים כמו Hambastegi ו-Jam-e-Jam Daily, שפרסם עמודות יומיות המפרטות את המסע.
הערות שוליים

↑  אנושה אנסארי באתר spacefacts.de
↑  "U.S.: Iranian-American To Be First Female Civilian In Space". Radio Free Europe/Radio Liberty. 2006-09-15. ארכיון מ-20 בינואר 2011. נבדק ב-2011-02-12. {{cite news}}:  (עזרה)
↑  James Jeans, The Stars in Their Courses, Cambridge: Cambridge University Press, עמ' 24–48, ISBN 978-0-511-69443-1
1 2  Buncombe, Andrew (2006-09-18). "Pride in space as Iran cheers first Muslim's journey to the stars".
↑  "Our Board". X Prize Foundation.
↑  "Alumni news". George Mason University. 2001. אורכב מ-המקור ב-2006-09-01. נבדק ב-2006-09-22.
↑  Receveur, Tim (21 בספטמבר 2006). "Iranian-Born American Is World's First Muslim Woman in Space". USEmbassy.gov. U.S. Department of State. נבדק ב-21 במרץ 2017. {{cite web}}:  (עזרה)
↑  "Anousheh Ansari". macmillan.com. Macmillan Publishers. נבדק ב-21 במרץ 2017. {{cite web}}:  (עזרה)
↑  "Female space tourist blasts off". CNN. 2006-09-18. ארכיון מ-20 בספטמבר 2006. נבדק ב-2006-09-18. {{cite web}}:  (עזרה)
↑  IEEE, Wednesday, June 28th, 2006 : 09:00 ¿ 18:30, 2006 IEEE Odyssey - The Speaker and Language Recognition Workshop, IEEE, 2006-06 doi: 10.1109/odyssey.2006.248079
↑  Yaghmour, Emily. "Failure Was Never an Option for Mason Alumna". George Mason University alumni newsletter. ארכיון מ-2006-05-25. נבדק ב-2006-08-27.
↑  Sunseri, Gina (18 בספטמבר 2006). "First Female Space Tourist Takes Off". abcnews.go.com. ABC News. {{cite news}}:  (עזרה)
↑  "First female space tourist poised for launch". CNN.com. 2006-09-15.
↑  "My Dream of Stars: From Daughter of Iran to Space Pioneer". macmillan.com. Macmillan Publishers. נבדק ב-21 במרץ 2017. {{cite web}}:  (עזרה)
↑  Peter Mason, The Challenge of Tourism Carrying Capacity Assessment, H. Coccossis, A. Mexa, Ashgate Publishing, Aldershot (2004), (p. 293, £55-00 (Hbk)),, Tourism Management 27 ISBN 07546 35694, 2006, עמ' 726–727 doi: https://doi.org/10.1016/j.tourman.2005.04.003
↑  Leary, Warren E. (12 בספטמבר 2006). "She Dreamed of the Stars; Now She'll Almost Touch Them". The New York Times. {{cite news}}:  (עזרה)
↑  Press Release: Robyn Dawes Wins William James Award, PsycEXTRA Dataset, ‏1990
↑  Aeneis, Berlin, Boston: DE GRUYTER, ISBN 978-3-05-009193-8
↑  Paul Workman, Abstract SY06-03: Exploiting the dependency of cancer cells on molecular chaperone systems, Experimental and Molecular Therapeutics, American Association for Cancer Research, 2011-04-15 doi: 10.1158/1538-7445.am2011-sy06-03
↑  IEEE, [PDF Reader FAQ and support], 2009 ICSE Workshop on Leadership and Management in Software Architecture, IEEE, 2009-05 doi: 10.1109/lmsa.2009.5074853
↑  The Experiences of Film Location Tourists, Bristol, Blue Ridge Summit: Multilingual Matters, 2009-12-31, עמ' 21–56, ISBN 978-1-84541-122-0
↑  Umberto Cavallaro, Women Spacefarers, Cham: Springer International Publishing, 2017, עמ' 289–294, ISBN 978-3-319-34047-0
| --- | --- |
בקרת זהויות :  NLI: 987007402676405171  GND: 133790754  ISNI: 0000 0000 7882 043X  LCCN: n2009038828  NKC: js20070209001  SUDOC: 159069297  VIAF: 90449194   WorldCat (עם VIAF): 90449194
אפלול

| אפלול |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: נשפוניים
סוג:: אפלול
מינים
 23
שם מדעי
 Eptesicus ‏רפינסק, 1820

האפלול (שם מדעי: Eptesicus) הוא סוג של עטלף קטן-בינוני במשפחת הנשפוניים ובו כ-24 מינים שנפוצים בכל היבשות מלבד אנטארקטיקה. הסוג הוקם בשנת 1820 על ידי הזואולוג הצרפתי קונסטנטין סמואל רפינסק ובמקור כלל 32 מינים שחלקם הועברו לבסוף לסוגים אחרים. מבחינה גנטית, האפלול קרוב בעיקר לסוגים אפלול מדומה ואריאלון. שמו המדעי מציין את הרגלו להשתמש בבתים כמקום לינה. 2 מינים בסוג זה מצויים בישראל: אפלול מצוי ואפלול הנגב.
תיאור ואנטומיה

האפלול מתאפיין בגוף קומפקטי ושעיר, בראש גדול ורחב ובכנפיים קצרות, רחבות ומעוגלות. החרטום קצר, חרוטי ונפוח. האוזניים קצרות, אליפטיות ומופרדות היטב זו מזו. העיניים קטנות, האף בינוני ורחב והנחיריים בולטים. כנף הזנב ארוכה ורחבה, וקצה הזנב בולט מעט החוצה.
אורך הראש והגוף של מיני האפלול 35–92 מ״מ, אורך הזרוע 28–57 מ״מ ואורך הזנב 34–60 מ״מ; משקלם 8–35 גרם ומוטת כנפיהם עד 38 ס״מ.
הפרווה הרכה של האפלול ארוכה או קצרה בהתאם לאזור הגאוגרפי. צבעה הכללי נע בין חום-אפרורי לחום אוכרה, זהוב, בז׳, חאקי, כתמתם, אדמוני, ערמוני, חום כהה או שחור. אצל רבים מהמינים, הפרווה מורכבת ממספר צבעים כגון שחור וצהוב, כתום וחום או אדמוני וזהוב. הצד התחתון חיוור יותר מהעליון, ונע בין כתמתם חיוור לצהבהב, שנהב או לבנבן. אזור הכתף והמצח נוטה להיות בצבע כהה או עז. האוזניים והכנפיים בצבע שחור מבריק, שחור מפויח או חום כהה. הפנים עשויות להיות שחרחרות או ורודות. הרגליים והזרועות בצבע בורדו או ורוד.
תפוצה וביולוגיה

האפלולים מצויים ברוב העולם, ובכלל זה באוסטרליה, אפריקה, אסיה, אירופה והאמריקות. בהתאם לטווח התפוצה המכסה את מרבית העולם, בית הגידול של האפלולים הוא המגוון ביותר בקרב העטלפים ונע ממדבריות ליערות גשם טרופיים, סוואנות, טייגות או טונדרה ארקטית; אף על פי כן, רוב המינים מגלים העדפה לבתי גידול מיוערים.
האפלולים פעילים בלילה, ומבלים את שעות היום בקבוצות קטנות במערות, חללי עצים, בתים ובניינים. מעופם איטי למדי, והם נוטים לחפש את מזונם בסמוך לקרקע. התזונה שלהם מורכבת מחרקים דוגמת עשים וחיפושיות ולעיתים גם שבלולי יבשה. הם מאתרים את מזונם באמצעות איכון-הד בתדר של 25–55 קילוהרץ ומשמיעים גם קולות ציוץ ונקישה שמשמשים לתקשורת ביניהם. למרות שהאפלולים עשויים לנדוד דרומה עם בוא החורף, בדרך כלל הם נשארים לאורך השנה בשטח המחיה שלהם ונכנסים לתרדמת חורף עד בוא האביב.
הרבייה משתנה מאזור לאזור ועשויה להתרחש באביב, בקיץ, בסתיו או בחורף; כאשר הרבייה מתרחשת בסתיו או בחורף, הזרע מאוחסן עד בוא האביב. לפני ההמלטה, הנקבות מקימות בדרך כלל מושבות המוניות שבהן הן מגדלות את הגורים ללא מעורבות הזכרים. הנקבה ממליטה גור יחיד או תאומים והם גדלים במהירות ומסוגלים לעוף תוך חודש. הגמילה מתרחשת בגיל חודש וחצי. תוחלת החיים של האפלולים ארוכה יחסית ונעה בין 10 ל-20 שנה.
מינים

בסוג זה כ-23 מינים:
אפלול האנדים (Eptesicus andinus)
אפלול בוברינסקי (Eptesicus bobrinskoi)
אפלול הנגב (Eptesicus bottae)
אפלול ברזילאי (Eptesicus brasiliensis)
אפלול צ'יריקי (Eptesicus chiriquinus)
אפלול דימינוטיב (Eptesicus diminutus)
אפלול גבשושי (Eptesicus floweri)
אפלול ארגנטינאי (Eptesicus furinalis)
אפלול אמריקאי (Eptesicus fuscus)
אפלול גובי (Eptesicus gobiensis)
אפלול גוואדלופ (Eptesicus guadeloupensis)
אפלול הוטנטוטי (Eptesicus hottentotus)
אפלול הרמלס (Eptesicus innoxius)
אפלול איזבלין (Eptesicus isabellinus)
אפלול יפני (Eptesicus japonensis)
אפלול קובאיאשי (Eptesicus kobayashii)
אפלול אונתי (Eptesicus lobatus )
אפלול צפוני (Eptesicus nilssonii)
אפלול עב-אוזן (Eptesicus pachyotis)
אפלול לגוס (Eptesicus platyops)
אפלול מצוי (Eptesicus serotinus)
אפלול טייט (Eptesicus tatei)
אפלול טאדיי (Eptesicus taddeii)
אפלול צפוני.
אפלול ארגנטינאי.
אפלול אמריקאי.
אפלול טאדיי.
אצטדיוני כדורגל בבלארוס

להלן רשימת אצטדיוני כדורגל בלארוס, מסודרים לפי קיבולת:
אצטדיונים פעילים

| # | תמונה | אצטדיון | קיבולת | עיר | קבוצת הבית |
| --- | --- | --- | --- | --- | --- |
| 1 |  | דינאמו | 22,246 |  מינסק | נבחרת בלארוס בכדורגל   דינמו מינסק |
| 2 |  | טרקטור | 16,500 |  מינסק |  |
| 3 |  | האצטדיון המרכזי | 14,500 |  הומל | הומל |
| 4 |  | בוריסוב ארנה | 13,126 |  בוריסוב | באטה בוריסוב |
| 5 |  | ברסט | 10,080 |  ברסט | דינמו ברסט |
| 6 |  | נמאן | 8,800 |  גרודנו | נמאן גרודנו |
| 7 |  | ויטבסקי | 8,144 |  ויטבסק | ויטבסק |
| 8 |  | ספרטק | 7,990 |  מהיליוב | דנייפר מוהילב |
| 9 |  | אצטדיון הרדסקי | 5,402 |  בוריסוב | באטה בוריסוב |
| 10 |  | טורפדו | 5,200 |  מינסק | טורפדו מינסק |
| 11 |  | אטלנט | 4,522 |  נובופולוצק | נפטן נובופולוצק |
| 12 |  | סטרויטל | 4,200 |  סליהורסק | שחטיור סליהורסק |
| 13 |  | ספרטק | 3,700 |  Babruysk | בלשינה בוברויסק |
| 14 |  | יונוסט | 3,500 |  סמרגון | סמרגון |
| 15 |  | טורפדו | 3,200 |  ז'ודינו | טורפדו ז'ודינו |
| 16 |  | דינאמו-יוני | 2,000 |  מינסק | דינמו מינסק |
ראו גם

אצטדיוני כדורגל ברוסיה
אצטדיוני כדורגל בישראל
ערך זה הוא קצרמרבנושא אצטדיונים ומתקני ספורט. אתם מוזמנים לתרום לוויקיפדיה ו.
אלכסנדר פופוב (שחיין)

אלכסנדר ולדמירוביץ' פופוב (ברוסית: Александр Владимирович Попов; נולד ב-16 בנובמבר 1971) הוא שחיין עבר רוסי. הוא פעמיים ברציפות אלוף אולימפי (ברצלונה 1992 ואטלנטה 1996) במשחים ל-50 מטר חופשי ול-100 מטר חופשי, פעמיים אלוף עולם (רומא 1994 וברצלונה 2003) במשחה ל-50 מטר חופשי ו-3 פעמים אלוף עולם (רומא 1994, פרת' 1998 וברצלונה 2003) במשחה ל-100 מטר חופשי, אלוף אירופה, בעל 21 מדליות זהב ושיאן עולם שקבע שבעה שיאי עולם במשחים ל-50 מטר חופשי ל-100 מטר חופשי. נודע כאחד השחיינים הטובים בכל הזמנים במשחי חתירה למרחקים קצרים (ספרינטרים).
ביוגרפיה

פופוב נולד בניזניהיה טורה במחוז סברדלובסק. עד גיל 8 הוא פחד ממים אך אביו לא ויתר והחליט שהוא ילמד לשחות. בגיל 8 הוא החל בלימודי השחייה בבית ספר לספורט לילדים ונוער בעיר לסנוי, ומאז הוא שוחה שם. בתחילת דרכו היה שחיין גב אך לאחר שהצטרף לקבוצתו של המאמן גנדי טורצקי ביוזמתו של גלב פטרוב המאמן הראשי של נבחרת ברית המועצות, בשנת 1990 עבר לשחות חתירה. יותר מאוחר הוא עבר עם מאמנו להתאמן באוסטרליה.